РЕГЛАМЕНТ (ЕО) № 609/2007 НА КОМИСИЯТА
от 1 юни 2007 година
за адаптиране на определени квоти за риба за 2007 г. съгласно Регламент (ЕО) № 847/96 на Съвета относно определяне на допълнителни условия за годишното управление на допустимите количества улов и на квотите
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1), и по-специално член 23, параграф 4 от него,
като взе предвид Регламент (ЕО) № 847/96 на Съвета от 6 май 1996 г. относно определяне на допълнителни условия за годишното управление на допустимите количества улов и на квотите (2), и по-специално член 4, параграф 2 и член 5, параграфи 1 и 2 от него,
като има предвид, че:
(1)
Регламент (ЕО) № 2270/2004 на Съвета от 22 декември 2004 г. относно определяне за 2005 и 2006 година на риболовните възможности за дълбоководни рибни ресурси (3), Регламент (ЕО) № 52/2006 на Съвета от 22 декември 2005 г. относно определяне на риболовните възможности и съответните условия по отношение на определени рибни ресурси и групи рибни ресурси, приложими в Балтийско море за 2006 г. (4) и Регламент (ЕО) № 51/2006 на Съвета от 22 декември 2005 г. за определяне на риболовните възможности през 2006 г. и съответните условия по отношение на някои рибни запаси и групи рибни запаси, приложими във водите на Общността и по отношение корабите на Общността във води, за които се изискват ограничения върху улова (5), определят кои ресурси могат да подлежат на предвидените от Регламент (ЕО) № 847/96 мерки.
(2)
Регламент (ЕО) № 2015/2006 на Съвета от 19 декември 2006 г. относно определяне за 2007 и 2008 години на риболовните възможности за определени дълбоководни рибни ресурси по отношение на риболовните съдове на Общността (6), Регламент (ЕО) № 1941/2006 на Съвета от 11 декември 2006 г. относно определяне на риболовните възможности и съответните условия по отношение на определени рибни ресурси и групи рибни ресурси, приложими в Балтийско море за 2007 г. (7), и Регламент (ЕО) № 41/2007 на Съвета от 21 декември 2006 г. за определяне на риболовните възможности през 2007 г. и съответните условия по отношение на някои рибни запаси и групи рибни запаси, приложими във водите на Общността, и по отношение на корабите на Общността във води, за които се изискват ограничения върху улова (8), фиксират квотите за определени ресурси за 2007 г.
(3)
Регламент (ЕО) № 147/2007 на Комисията от 15 февруари 2007 г. относно адаптиране на определени квоти за риба от 2007 година до 2012 година в съответствие с член 23, параграф 4 от Регламент (ЕО) № 2371/2002 на Съвета относно опазването и устойчивата експлоатация на рибните ресурси в рамките на общата политика в областта на рибарството (9) намалява някои квоти за риба за Обединеното кралство и Ирландия за периода от 2007 година до 2012 година.
(4)
Някои държави-членки подадоха заявления по силата на Регламент (ЕО) № 847/96 за прехвърлянето на част от квотите им за 2006 г. към следващата година. В рамките на посочените в този регламент граници следва тези количества да бъдат добавени към квотите за 2007 г.
(5)
Въз основа на член 5, параграф 1 от Регламент (ЕО) № 847/96 намаленията от националните квоти за 2006 г. следва да бъдат направени в размер, равен на уловеното количество над квотата. Въз основа на член 5, параграф 2 от Регламент (ЕО) № 847/96 балансираните намаления от националните квоти за 2007 г. следва да бъдат направени в случай на надвишаване на разрешените разтоварвания за 2006 г. за определени ресурси, които са посочени в Регламент (ЕО) № 51/2006 и Регламент (ЕО) № 52/2006. Тези намаления се прилагат, като се вземат под внимание специалните разпоредби, регулиращи ресурсите, които попадат под компетентността на Регионалните организации по рибарство.
(6)
Някои държави-членки подадоха заявления по силата на Регламент (ЕО) № 847/96 за разрешаване на разтоварване на допълнителни количества риба от определени ресурси през 2006 г. Тези надвишаващи разрешените разтоварвания количества следва обаче да бъдат приспаднати от квотите им за 2007 г.
(7)
Мерките, предвидени в настоящия регламент, са в съответствие със становището на Комитета по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Без да се засяга Регламент (ЕО) № 147/2007, определените в Регламент (ЕО) № 2015/2006, Регламент (ЕО) № 1941/2006 и Регламент (ЕО) № 41/2007 квоти се увеличават, така както е постановено в приложение I, или съответно се намаляват, както е указано в приложение II.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 юни 2007 година.